open-index/open-wikipedia-markdown huggingface dataset:
Alam Melayu

**Alam Melayu** ialah istilah yang hanya dipakai di Malaysia untuk merujuk kepada Asia Tenggara Maritim. Penggunaan yang paling menonjol bagi konsep ini adalah pada awal abad ke-20, yang dianuti secara irredentist, oleh nasionalis Melayu dalam bentuk "Malaya Raya" (Melayu Raya), sebagai aspirasi untuk sempadan "semula jadi" atau diingini bangsa Melayu moden. Istilah "Alam Melayu" tidak wujud sebelum abad ke-20. Kesusasteraan Melayu klasik seperti Sejarah Melayu dan Hikayat Hang Tuah tidak menyebut istilah seperti ini. Istilah ini hanya berkembang selepas tahun 1930, dengan contoh direkodkan pertama datang dari *Majalah Guru*, majalah bulanan negeri Malaya, dan surat khabar *Saudara*, yang diterbitkan di Pulau Pinang dan diedarkan di seluruh Negeri-Negeri Selat. Istilah "Alam Melayu" berkembang dan popular selepas kemunculan gerakan nasionalisme Melayu pada suku kedua abad ke-20.

## Geografi
Tidak ada rekod sejarah pasti asal-usul dan penerangan kawasan yang termasuk "Alam Melayu". Tetapi mengikut beberapa rujukan abad ke-21 asal Malaysia, istilah ini lazim dipakai untuk merujuk kawasan yang berkait Nusantara. Walau bagaimanapun, adalah penting untuk diperhatikan bahawa makna Nusantara di Malaysia dan Indonesia adalah berbeza seperti langit dan bumi. Di Malaysia, Nusantara adalah sinonim dengan Kepulauan Melayu, di mana pulau-pulau itu didiami oleh satu bangsa iaitu Melayu. Semua budaya di dalamnya disebut sebagai budaya Melayu. Contohnya, Pulau Jawa yang bukan tanah Melayu masih lagi digelar sebagai pulau Melayu jika mengikut fahaman Politik identiti / *political identity* di Malaysia. Sementara itu, di Indonesia, Nusantara bermaksud kepulauan dengan identiti yang pelbagai: dari etnik, bahasa, agama, dan budaya tanpa membezakan antara majoriti dan minoriti, semuanya mempunyai status yang sama; duduk sama rendah, berdiri sama tinggi.

## Bahasa

“Bahasa serumpun di Alam Melayu mempunyai perkaitan dengan bahasa etnik peribumi. Persamaan ini boleh dikenal pasti melalui kata-kata tertentu. Apabila membuat perbandingan bahasa-bahasa serumpun ini, terdapat pertalian kekeluargaan bahasa-bahasa ini dengan Bahasa Melayu”, **Profeser Emeritus Dato' Dr. [[Asmah Haji Omar]],** tokoh bahasa. 

“Bahasa Melayu telah digunakan secara meluas di Alam Melayu sejak awal masihi lagi. Sifat orang Melayu yang gemar belayar telah mengembangkan lagi bahasa Melayu ke Alam Melayu. Tambahan pula sifat bajasa Melayu yang sederhana dan mudah dipelajari membolehkan bahasa ini diterima di alam Melayu”, **[[Sutan Takdir Alisyahbana|Sutan Takdir Alisjahbana]], tokoh bahasa.** 

## Budaya

“Sejak awal lagi, budaya di Alam Melayu ini telah berkembang maju dengan munculnya beberapa kepandaian tertentu dalam bidang kesenian. Antaranya termasuklah pembuatan gangsa dan seni mempertahankan diri. Kedua-kedua kepandaian ini merupakan ciptaan asli di Alam Melayu. Selain itu, nilai-nilai serumpun wujud dalam masyarakat Alam Melayu terutamanya gotong-royong. Dalam aspek seni persembahan pula, muncul wayang kulit di Kelantan dan Pulau Jawa”, **Dato' [[A. Aziz Deraman]],** budayawan. 

## Rujukan
Dzulkefly Ahmad (ahli politik Johor)

Tuan Haji **Dzulkefly bin Ahmad** (lahir 1 Ogos 1965) ialah seorang ahli politik Malaysia dan pernah berkhidmat sebagai Ahli Majlis Mesyuarat Kerajaan Negeri Johor dari 2018-2020 lalu.

## Kawasan pilihan raya

## Rujukan
Dimensi Baru

***Dimensi Baru*** merupakan album studio pertama oleh penyanyi wanita Malaysia, Sheila Majid. Ia dikeluarkan pada Ogos 1985 dan diterbitkan bersama oleh Booty Boys dan Zalikamari di bawah syarikat rakaman Titra Industries serta penerbit bersekutu, Parklayne. Album ini telah diedarkan oleh EMI Music Malaysia walaupun pada mulanya sukar untuk mencari pengedar bagi album ini.

## Senarai runut

Nota: *Lagu ‘Dia’ pada kulit album ‘Citra Ceria’ (1984) oleh Vina Panduwinata mencatatkan pencipta lagu asal iaitu Randy Anwar. Namun, dalam album ‘Dimensi Baru’ (1985) oleh Sheila Majid, Addie M. S. dikreditkan sebagai pencipta lagunya.

## Tenaga kerja
Senarai ini didapati pada sampul lirik album *Dimensi Baru*.

* Sheila Majid – vokal, suara latar
* Roslan Aziz – jurutera rakaman
* Booty Boys – penerbit
* Zalikamari – penerbit eksekutif, rekabentuk sampul, urusan penerbitan (Titra)
* Mahyuddin Mohammad - urusan penerbitan (Parklayne)
* Fauzi Marzuki - urusan penerbitan (EMI)

## Rujukan

## Pautan luar
* ''Dimensi Baru'' di Discogs
Emosi (album Sheila Majid)

***Emosi*** merupakan album studio kedua oleh penyanyi wanita Malaysia, Sheila Majid. Ia dikeluarkan pada Oktober 1986 dan diterbitkan oleh Roslan Aziz di bawah syarikat rakaman EMI Music Malaysia Antara barisan penggubah lagu dan penulis lirik yang menjayakan album ini ialah Azlan Abu Hassan, Johan Nawawi, Manan Ngah, Mazlan Hamzah dan ramai lagi. 

Setahun selepas album ini dikeluarkan, beliau telah memenangi Anugerah BASF untuk kategori Artis Wanita Terbaik dalam R&B pada tahun 1987 yang belum pernah dimenangi oleh artis bukan Indonesia sebelumnya. Lagu "Sinaran" telah dirakamkan di Jepun serta menjadi single bagi album ini.

Album ini telah terjual sebanyak 160,000 unit.

## Senarai runut

## Rujukan

## Pautan luar
* ''Emosi'' di Discogs
Ratu (album)

**Ratu** merupakan album hasil nukilan Sheila Majid yang dikeluarkan pada tahun 1996. Album ini juga mempunyai sampel CD yang dipasarkan di Jepun untuk siaran radio di negara tersebut. Album ini diterbitkan oleh Roslan Aziz di bawah label syarikat rakamannya iaitu Roslan Aziz Productions. Antara barisan penggubah lagu dan penulis lirik yang menjayakan album ini termasuklah Mac Chew, Johan Nawawi, Adnan Abu Hassan, Mukhlis Nor dan ramai lagi.

Selepas pengeluaran album ini, beliau telah membawakan irama muziknya ke United Kingdom (UK) dan membuat persembahan di West End Royalty Theatre pada Mac 1996. Tiket untuk konsert tersebut telah habis dijual. Beliau juga telah menjadi orang Malaysia yang pertama pernah menandatangani kontrak bersama East West Records, sebuah label syarikat rakaman gabungan UK. Syarikat ini telah mengeluarkan album *Ratu* sebagai edisi khas bersama sesi bertemu peminat di kedai muzik terbesar dunia, Tower Records di Piccadilly Circus, London. Beliau juga amat bertuah kerana telah mendapat keistimewaan untuk berada di sana kerana tempat tersebut hanya dikhaskan untuk artis bertaraf antarabangsa.

## Senarai runut

## Rujukan
Ku Mohon (album)

**Ku Mohon** merupakan album hasil nukilan Sheila Majid yang dikeluarkan pada November 1999. Album ini diterbitkan oleh Mac Chew, Jenny Chin, Sheila Majid (sebagai Pembantu Penerbit) dan Nasser Abu Kassim (sebagai Penerbit Eksekutif) di bawah label syarikat rakaman WEA Records Sdn. Bhd. Antara barisan penggubah lagu dan penulis lirik yang menjayakan album ini termasuklah Oddie Agam, Ajai, Habsah Hassan dan ramai lagi. Album ini juga telah dikeluarkan semula pada tahun 2000 dengan dua versi remix untuk lagu *Jatuh Cinta* serta terdapat poskad istimewa album Ku Mohon.

Album ini telah memenangi empat anugerah terutamanya "Album Pop Terbaik" pada Anugerah Industri Muzik ke-7 (AIM) tahun 2000. Lagu bagi judul album ini yang merupakan salah satu daripada lima komposisi lagunya serta ciptaan lirik pertamanya telah memenangi anugerah "Lagu Terbaik". Selain itu, beliau telah memenangi "Kulit Album Terbaik" & kategori "Susunan Muzik Terbaik dalam Lagu" melalui Jenny Chin sebagai penyusun lagu.

## Senarai runut

## Rujukan
Cinta Kita (album)

**Cinta Kita** merupakan album hasil nukilan Sheila Majid yang dikeluarkan pada tahun 2004. Album ini diterbitkan oleh SK Cheah di bawah label syarikat rakaman Warner Music Malaysia Melalui album ini, beliau telah bekerjasama dengan beberapa individu yang mempunyai nama besar dalam industri muzik di Indonesia seperti Andi Rianto, Tohpati dan Indra Lesmana yang secara keseluruhannya telah menyumbang sebanyak 80% dalam penghasilan album ini. Sehingga kini, album ini dan *single* "Kerinduan" telah mencapai nombor satu di Indonesia.

## Senarai runut

## Rujukan
Legenda XV XX

**Legenda XV XX** merupakan album kompilasi oleh Sheila Majid yang dikeluarkan pada tahun 2006. Album yang diterbitkan di bawah syarikat rakaman EMI (Malaysia) Sdn. Bhd. ini menampilkan 10 rakaman semula lagu-lagu daripada album *[[Legenda (album)|Legenda]]* dan tambahan dua lagu baharu iaitu *Malam Ku Bermimpi*, dan *Kisah Rumahtangga*. Untuk lagu *Kisah Rumahtangga*, beliau telah berduet bersama anak sulungnya, Kayda Aziz. Pada tahun 2014, pihak Universal Music Sdn. Bhd. telah mengeluarkan semula album ini dengan bentuk yang lebih kompak berbanding yang asal.

## Senarai runut

## Kakitangan
Senarai ini didapati pada sampul lirik album *Legenda XV XX*.

* Julius Ng - penerbit eksekutif
* Mac Chew & Jenny Chin - penerbit, pengarah muzik
* Roslan Aziz – jurutera rakaman
* Babyboss - studio rakaman
* Fauzi Marzuki - jurutera adunan, pengindukan (*mastering*)
* Simon Chin - jurufoto (Pashe Studio)
* Alex Eu - konsep foto
* Derrick Cheong - pendandan rambut
* Mousewisdom / Maizen, Bangsar - pakaian
* Habib Jewels - perhiasan
* Tapa - konsep, rekabentuk album

## Rujukan
Kipas Hikmat

## Pengarah
Filem Kipas Hikmat diarah oleh pengarah S. Ramanathan dan ditayang kepada umum pada tahun 1955.

## Ringkasan
Kipas Hikmat menceritakan tentang negeri Damsyik dan Basyrah. Seorang putera raja dari Damsyik bernama Tengku Ahmad ingin menakluki Basyrah tetapi pada masa yang sama baginda merahsiakan identiti beliau daripada rakyat Basyrah. Pada suatu hari berlaku kekecohan di sebuah bazaar, Puteri Noraini menolong Tengku Ahmad daripada dibunuh oleh Karim, Perdana Menteri Basyrah yang sangat jahat.

Tengku Ahmad ingin menakluki Basyrah tetapi hatinya ditakluk oleh Puteri Noraini. Karim ingin memiliki "Kipas Hikmat" daripada Raja Kamarulzaman, dengan kipas itu dia dapat merampas takhta kerajaan Raja Basyrah dan pada masa yang sama Karim ingin berkahwin dengan Puteri Noraini dan memaksa Raja Basyrah mengahwinikan mereka. Apabila Karim memiliki Kipas Hikmat, beliau menjadi pengkhianat.

## Pelakon

### Pelakon utama
* Yusof Latiff sebagai Tengku Ahmad
* Mariam sebagai Tengku Noraini

### Pelakon pembantu
* S. Kadarisman sebagai Perdana Menteri Karim / Menteri Rustam
* Salmah Ibrahim sebagai Jamilah
* Nordin Ahmad sebagai Yazid
* S. Shamsuddin sebagai Agil
* Ibrahim Pendek sebagai Ibrahim
* Aziz Sattar sebagai Razid
* A. Rahim sebagai Umar
* Omar Rojik sebagai Anuar
* Daeng Idris sebagai Khalifah Kamarulzaman
* Zaiton sebagai Tengku Azizah
* Sa'amah sebagai Penghulu Dayang
* Kemat Hassan
* Umi Kalthum

### Pelakon tambahan
* Pranee Pramote sebagai Penari
Tulisan Burma

**Tulisan Burma** () ialah sejenis tulisan abjad suku kata dalam Rumpun Brahmi yang digunakan untuk menulis Bahasa Burma. Tulisan Burma juga digunakan bagi menulis bahasa keagamaan seperti bahasa Pali dan Sanskrit. Aksara tulisan ini kelihatan bulat kerana ia secara tradisionalnya ditulis pada daun kelapa. Ia ditulis dari kiri ke kanan tanpa memerlukan jarak, walaupun penulisan modern biasanya menggunakan jarak pada setiap fasal bagi meningkatkan kebolehbacaan.

Tulisan Burma berasal dari Tulisan Mon Kuno, yang juga telah membawa kepada tulisan berkaitan seperti Tulisan Tai Tham utara (Lanna). Bukti terawal tulisan Burma bertarikh 1058.
## Hurf-huruf
Huruf konsonan dalam tulisan Burma

## Rujukan
Legenda (album)

**Legenda** merupakan album studio keempat hasil nukilan Sheila Majid yang dikeluarkan pada tahun 1990. Album ini telah dikeluarkan untuk pasaran di Jepun dan Malaysia dengan kulit album serta senarai turutan lagu yang berbeza. Kebanyakan lagu di dalam album ini ialah lagu P. Ramlee yang dinyanyikan semula oleh Sheila dengan sedikit perubahan susunan lagu mengikut kehendak semasa. Lagu *Legenda* merupakan lagu baru yang terdapat di dalam album ini yang disusun oleh Fauzi Marzuki dan ditulis oleh Habsah Hassan. Selain itu, album ini juga ditujukan khas buat P. Ramlee dalam usaha mengenang kembali jasanya untuk industri hiburan. Album ini diterbitkan oleh Roslan Aziz di bawah label syarikat rakaman EMI (Malaysia) Sdn. Bhd. sepertimana album yang terdahulu. Pada tahun 2006, album Legenda XV XX telah dikeluarkan dengan senarai turutan lagu yang berbeza.

## Senarai runut

## Rujukan
Victoria Azarenka

**Victoria Azarenka** (, ; lahir 31 Julai 1989) ialah seorang pemain tenis profesional Belarusia.

Beliau memenangi gelaran *single* Australia Terbuka 2012, menjadi pemain Belarus pertama untuk memenangi Grand Slam dalam kategori *single*. Pencapaian lainnya termasuk memenangi dua bergu campuran bagi Grand Slam, AS Terbuka 2007 dengan Max Mirnyi dan Perancis Terbuka 2008 dengan Bob Bryan.

## Rujukan

## Pautan luar

* 
* 
*
Sukardi Abdul Ghany

**Sukardi Abdul Ghany** adalah pengarang Berita TV3. Beliau adalah bekas penolong editor perkhidmatan berita ekonomi Bernama.

## Meninggal dunia
Pada 24 Januari 2012, beliau meninggal dunia di Hospital Kuala Lumpur akibat komplikasi buah pinggang. Jenazah dibawa pulang ke rumahnya di Shah Alam dan dikebumikan di Tanah Perkuburan Islam Seksyen 21.

## Rujukan
Zakiah Laidin

Dato' Pahlawan **Zakiah Laidin**, DPTS, JSM, KMN; (1 Mei 1938 - 12 November 2011) adalah bekas Timbalan Pengarah Pengurusan (Perkhidmatan/Perjawatan) Polis Diraja Malaysia (PDRM). Beliau merupakan wanita pertama Malaysia menyandang jawatan tertinggi dalam pasukan PDRM.

## Keluarga
Zakiah Laidin mempunyai dua orang anak lelaki berusia 43 dan 45 tahun serta tujuh cucu. Suaminya, Datuk Yahya Yeop Ishak, bekas Pengarah Keselamatan Dalam Negeri dan Ketenteraman Awam (KDNKA) Bukit Aman, meninggal dunia 2007.

## Kerjaya di PDRM
Beliau berkhidmat dalam PDRM selama 36 tahun dengan pangkat terakhir sebagai Deputi Komisioner ketika bertugas sebagai Timbalan Pengarah Pengurusan di Ibu Pejabat Polis Bukit Aman sebelum bersara pada 1993. Beliau merupakan polis wanita pertama diberi kepercayaan menyandang jawatan Pegawai Tadbir Kontinjen, Penguasa Perhubungan Awam, Penolong Pesuruhjaya Polis Cawangan Perkhidmatan Polis, Penyelia Polis dan beberapa jawatan lain.

Beliau terpilih sebagai polis wanita Asia pertama menyertai kursus di Akademi Kebangsaan Biro Siasatan Persekutuan (FBI) di Virginia, Amerika Syarikat selama tiga bulan pada 1980.

## Anugerah
Zakiah menerima pingat Kesatria Mangku Negara (KMN) oleh Yang di-Pertuan Agong pada Jun 1979.

## Meninggal dunia
Pada 12 November 2011, beliau meninggal dunia akibat sakit tua , pada usia 73 tahun. Pusat Media PDRM melaporkan beliau meninggal dunia di rumahnya di Jalan Tiang Seri, Taman Bukit Jelutong, Shah Alam, Selangor.

Jenazah beliau disembahyangkan di Masjid Bukit Jelutong sebelum dikebumikan di Tanah Perkuburan Islam Bukit Kiara. 

## Rujukan
Ishak Arshad

**Datuk  Ishak Arshad** adalah bekas Ahli Majlis Mesyuarat Kerajaan Negeri (Exco) Perlis. Ishak adalah bekas Pengerusi Jawatankuasa Agama Islam Perlis. Ishak pernah menjadi ahli parlimen Kangar dan Adun Mata Ayer atas tiket Barisan Nasional/UMNO.

Isterinya Norhaida Sulaiman(56) dan mempunyai enam anak berusia antara 16 dan 33 tahun. Anak sulung beliau meninggal dunia sebulan selepas kematian beliau.

## Kerjaya dan politik
Beliau pernah menjadi guru di Perlis . Beliau adalah bekas Anggota Parlimen Kangar (1990-1995) dan Adun  kawasan Mata Ayer selama dua penggal (26 April 1995 hingga 6 April 2004). Beliau dilantik sebagai anggota Exco kerajaan negeri dengan menerajui portfolio agama semasa Menteri Besar Shahidan Kassim.

Mulai 2008, Allahyarham dilantik sebagai Pengarah Yayasan Islam Negeri Perlis (YIPs). Beliau meletak jawatan pada Januari 2012 kerana faktor kesihatan.

## Meninggal dunia
Pada 22 November 2011, Datuk Ishak Arshad meninggal dunia di Unit Rawatan Rapi (ICU) Hospital Tuanku Fauziah, Kangar, Perlis pada usia 58 tahun.Beliau menghidap penyakit barah tulang.

Abang iparnya, Abu Bakar Senapi, 71, memaklumkan bahawa jenazah dibawa pulang ke rumah beliau di Chuping dan dikebumikan di tanah perkuburan Islam Kampung Bawah Bukit . Turut ziarah ialah Speaker Dewan Undangan Negeri Perlis Datuk Yazid Mat dan bekas Menteri Besar Perlis Datuk Seri Shahidan Kassim.

## Rujukan
Yayasan Islam Negeri Perlis

**Yayasan Islam Negeri Perlis** (YIPs) adalah perbadanan ekonomi yang menguruskasn hal ehwal ekonomi orang Islam yang ditubuhkan oleh kerajaan negeri Perlis.

Datuk Ishak Arshad pernah menjadi pengarah Yayasan Islam Negeri Perlis pada 2011.
Valia Rahma

** Valia Rahma** adalah pengacara dan dan aktres popular Indonesia. Beliau pernah berlakon filem Hantu Jeruk Purut. Valia (27 tahun) memulakan kariernya sebagai seorang model kemudian pengacara dan pelakon.

## Meninggal dunia
Pada 13 Januari 2012, Valia Rahma meninggal dunia selepas sembilan hari koma akibat terbabit dalam satu kemalangan di Bali. Beliau meninggal di Rumah Sakit Denpasar, Bali selepas mengalami kecederaan dan pendarahan teruk di otaknya.

Jenazah Valia telah dikebumikan di tanah perkuburan Tanah Kusir, Jakarta Selatan pada 14 Januari 2012. 
## Rujukan
Wilayah Córdoba (Sepanyol)

**Córdoba**, secara tradisional dieja **Cordoba** dalam bahasa Melayu, adalah sebuah wilayah Sepanyol selatan, di bahagian utara tengah komuniti autonomi Andalusia. Ia bersempadan dengan wilayah Málaga, Sevilla, Badajoz, Ciudad Real, Jaén, dan Granada. Jumlah kawasan adalah 13.769 km².

Penduduknya adalah 803,038 (2009), yang mana lebih daripada 40% tinggal di ibu negara,  Córdoba, dan kepadatan penduduk adalah 56.00/km². Provinsi Córdoba mengandungi 75 majlis perbandaran.

## Comarca
* Alto Guadalquivir
* Campiña Este - Guadajoz
* Campiña Sur
* Subbetica
* Valle de los Pedroches  
* Valle del Guadiato
* Vega del Guadalquivir

## Lihat juga
* Senarai majlis perbandaran di Córdoba

## Pautan luar

*Sierra de Cardeña y Montoro Natural Park
*Sierra de Hornachuelos Natural Park
*Sierras Subbéticas Natural Park 
*Travel Guide to Cordoba Province
Almodóvar del Río

**Almodóvar del Río** merupakan sebuah bandar yang terletak di Wilayah Córdoba, Sepanyol. 

## Pautan luar
*Almodóvar del Río  - Sistema de Información Multiterritorial de Andalucía
Erti Kasih (album)

***Erti Kasih*** merupakan album hasil nukilan Izwan Pilus yang dikeluarkan pada tahun 2007.

## Senarai lagu

## Rujukan
Genelia D'Souza

**Genelia D'Souza** (lahir 5 Ogos 1987) ialah pelakon wanita India. Beliau berlakon dalam filem Tamil, Hindi, Telugu, dan Malayalam. Selepas mendapat perhatian yang luas dalam iklan tv Parker Pen yang dibintangi bersama Amitabh Bachchan, Genelia memulakan kerjayanya dalm filem *Tujhe Meri Kasam* pada tahun 2003. Kemudian wataknya dalam filem Tamil arahan Shankar *[[Boys (filem)|Boys]]* mendapat pengiktirafan dan menjadi batu loncatan kerjayanya di India Selatan dan kemudian memperkenalkan dirinya di filem Telugu dengan belakon dalam beberapa filem Telugu dari 2003 hingga 2012.

Genelia menerima Anugerah Filmfare pertamanya pada tahun 2006 untuk lakonannya dalam filem romantik Telugu, *Bommarillu*, yang mendapat pujian kritis. Sekali lagi, pada tahun 2008 lakonan Ganelia mendapat pujian ramai. Kali ini, melalui filem Tamil, *[[Santosh Subramaniam]]* dan filem Bollywood, *Jaane Tu... Ya Jaane Na*. Genelia diangap sebagai salah seorang pelakon wanita terbaik bagi filem India Selatan, selepas kejayaannya mendapat pujian dalam lakonnya dalam filem Tamil dan Telugu. Genelia juga menjadi pengacara rancangan TV *Big Switch* dan duta jenama bagi Fanta, Virgin Mobile India, LG Electronics, Garnier light dan Parker Pen.

## Rujukan

## Pautan luar

*
Semenanjung Oshika

**Semenanjung Oshika** ( *Oshika-hantō*, juga disebut "Ojika") ialah sebuah semenanjung yang mengunjur ke arah tenggara di Lautan Pasifik dari pantai Wilayah Miyagi di timur laut Honshu, pulau utama Jepun.

Semenanjung ini paling kerap dikunjungi sebagai gerbang utama ke dalam pulau suci Kinkasan yang boleh dimasuki oleh feri yang datang dari pelabuhan pemburu paus Ayukawa di Ishinomaki, Miyagi dan juga dari bandar Onagawa.

## Bencana 2011
Semenanjunh Oshika adalah yang paling dekat di Honshu dengan pusat gempa bumi 2011, yakni pinggir laut timurnya kira-kira  jauhnya, cuma beberapa pulau kecil berdekatan yang terletak beberapa kilometer lebih dekat. Laporan pada 14 Mac mengkhabarkan bahawa 1,000 batang mayat dihanyutkan ke pantai semenanjung ini. Gempa bumi 11 Mac menganjakkan Semenanjung Oshika sebanyak  ke arah pusat gempa dan menurunkan parasnya sebanyak , menurut Lembaga Penerangan Geospatial di Tsukuba. Kedua-dua pergerakan daratan ini merupakan rekod buat Jepun, menurut perangkaan kerajaan. Banyak desa kecil di sepanjang pantai semenanjung yang ditadbir oleh Bandaraya Ishinomaki musnah teruk akibat gempa dan tsunami.

## Lihat juga
* Daerah Oshika, Miyagi
* Loji Kuasa Nuklear Onagawa

## Rujukan

## Pautan luar
Loji Kuasa Nuklear Onagawa

ialah sebuah loji kuasa nuklear yang terletak di atas tapak seluas 1,730,000 m2 (432 ekar) di Onagawa di Daerah Oshika dan bandaraya Ishinomaki, Wilayah Miyagi, Jepun. Ia diurus oleh Tohoku Electric Power Company.

Loji ini mematuhi sepenuhnya ISO 14001, iaitu piawaian pengurusan alam sekitar antarabangsa. Air haba sisa loji keluar 7 darjah Celsius lebih tinggi daripada ketika masuk dan dilepaskan di paras 10 meter bawah permukaan air untuk mengurangkan kesan buruk kepada alam sekitar.
Semua reaktornya dibina oleh Toshiba.

## Bencana 2011
Kyodo News melaporkan bahawa bahagian turbin loji ini terbakar ekoran gempa bumi Tōhoku pada 11 Mac 2011. 

Pada 13 Mac 2011, dua hari selepas malapetaka, tahap radiasi di tapak itu mencecah 21μSv sejam, satu takat yang mana Tohoku Electric Power Company dikehendaki mengumumkan kecemasan, dan demikianlah yang dibuat syarikat itu pada jam 12:50. 10 minit kemudian, takat itu jatuh kepad 10μSv/jam. Pihak berkuasa Jepun menyangka bahawa takat radiasi yang tiba-tiba meningkat itu disebabkan oleh radiasi dari kemalangan nuklear Fukushima I, bukan dari loji Onagawa itu sendiri. Pada 13 Mac, 20:45 UTC, IAEA mengumumkan bahawa takat radiasi di loji Onagawa pulih kepada normal.

Ketiga-tiga unitnya kekal rudum sejak bencana 11 Mac. 200 orang yang kehilangan tempat tinggal akibat tsunami berteduh di loji itu. Kejutan lanjur pada 7 April 7 merosakkan dua daripada tiga talian kuasa luaran di loji tetapi pendinginan diteruskan oleh talian yang ketiga itu. 

Pada 8 April 2011, Kyodo News melaporkan kenyataan agensi nuklear bahawa berlakunya kebocoran air radioaktif yang tumpah dari kolam yang menakung rod bahan api nuklear yang terpakai.

## Rujukan
Loji Kuasa Nuklear Fukushima II

, atau **Fukushima Dai-ni** (*dai-ni* bermaksud "kedua"), ialah sebuah loji kuasa nuklear yang terletak di atas sebuah tapak seluas  di bandar Naraha dan Tomioka di Daerah Futaba, Wilayah Fukushima, Jepun. Loji ini dikendali oleh Tokyo Electric Power Company (TEPCO).

Selepas gempa bumi dan tsunami Tōhoku 2011, keempat-empat reaktor Fukushima II tutup secara automatik.

Kejadian nuklear yang paling teruk di Jepun berlaku di Loji Kuasa Nuklear Fukushima I, sebuah lagi loji milik TEPCO yang terletak  di utara, selepas gempa 11 Mac tersebut.

## Rujukan

## Pautan luar
*Tokyo Electric Power Company 東京電力
*Webcam showing Fukushima I Nuclear Power Plant
*Official site c/o Tokyo Electric Company 東京電力・福島第一原子力発電所
**
*
Perang Uthmaniyah–Venezia (1714–1718)

**Perang Uthmaniyah–Venetia Ketujuh** berlaku di antara Republik Venice dan Empayar Uthmaniyyah di antara tahun 1714 hingga 1718. Ia merupakan konflik terakhir di antara dua kuasa, dan tamat dengan kemenangan Uthmaniyah dan kehilangan pegangan Venice ke atas wilayah besar di Semenanjung Greek, Peloponnese (Morea). Venice telah diselamatkan dari kekalahan teruk dengan campurtangan Austria pada tahun 1716. Kemenangan Austria membawa kepada tandatangan dalam Perjanjian Passarowitz pada tahun 1718, di mana menamatkan perang ini.
Perang ini juga dikenali sebagai **[[Perang Morea]] Kedua**, **Perang Kecil** atau di Croatia, **Perang [[Sinj]]**.

## Latar belakang

Dalam Perang Turki Besar (1684–1699), Empayar Uthmaniyah telah dipaksa melepaskan beberapa pegangan wilayah kepada Austria dan Venice, termasuk Semenanjung Morea. Uthmaniyah berciti-cita tinggi untuk membalikkan kekalahan ini, dan Venice, yang merupakan paling lemah antara keduanya, dipilih menjadi sasaran pertama. Masanya tiba pada tahun 1714: Uthmaniyah baru sahaja berjaya dalam konflik dengan Rusia, dan Austria telah terbabit dalam Perang Pewarisan Sepanyol.

## Rujukan

## Sumber

* *History of the Hellenic Nation*, Vol. XI, Ekdotiki Athinon 1975
* 
* 
* 
* 
*
Washington

Nama **Washington** merujuk kepada yang berikut:
* Washington (negeri), negeri di pantai barat Amerika Syarikat
* Washington, D.C., ibu negara Amerika Syarikat
* George Washington, presiden Amerika Syarikat yang pertama
* USS Washington (BB-47), kapal perang Amerika Syarikat
Tōhoku Denryoku

ialah sebuah syarikat pembekal elektrik yang berkhidmat kepada pelanggan-pelanggan individu di enam buah wilayah di kawasan Tōhoku dan juga Wilyah Niigata.

Tōhoku Denryoku merupakan pembekal elektrik keempat terbesar di Jepun, selepas TEPCO, KEPCO dan Chubu Electric Power.

## Kemalangan
Pada 11 Mac 2011, beberapa reaktor nuklear di Jepun mengalami kerosakan teruk akibat Gempa bumi dan tsunami Tōhoku 2011. Kebakaran terjadi di bahagian turbin Loji Kuasa Nuklear Onagawa, di samping didapati takat keradioaktifan meningkat di sekitar logi berkenaan.

Demi mengganti bekalan elektrik yang terputus dari loji yang terjejas itu, Tohoku Denryoku mengumumkan hasrat untuk membuka semula sebuah loji kuasa gas asli miliknya yang tersimpan di wilayah Niigata.

## Lihat juga
* Tenaga di Jepun
* Kuasa nuklear di Jepun

## Rujukan


## Pautan luar
*  Tohoku Electric Power
Plaza Kota Tinggi

**Plaza Kota Tinggi**, dikenali sebagai **Gedung Harian**, adalah sebuah Pusat Komersial di sepanjang Jalan Mawai, Bandar Kota Tinggi, Johor, Malaysia, dimajukan oleh Majlis Daerah Kota Tinggi. Selain daripada ruang runcit, pembangunan ini meliputi satu Apartment blok tetapi ia telah dibatalkan kerana tidak mendapat kelulusan oleh Majlis Daerah & telah berdepan dengan krisis kewangan, Plaza ini telah siap sepenuhnya pada akhir tahun 1999 & apartmen pula pada 2006 tetapi telah ditunda.

## Sejarah
Pembangunan Plaza Kota Tinggi telah siap sepenuhnya pembinaan struktur pada akhir tahun 1999-2000. Pembinaan Apartment Blok bermula tiga tahun selepas selesai pembinaan Plaza ini pada tahun 2003 .. Selepas blok apartmen ini telah siap separa, Pembinaan ini telah ditangguhkan berikutan krisis kewangan di Asia & tidak mendapat kelulusan pembinaan oleh Majlis Daerah dan dianggap berbahaya. Sehingga kini, Blok Apartmen ini telah menjadi banggunan terbengkalai.

## Plaza Kota Tinggi tenants

Keseluruhan Lot di dalam Gedung Harian ini pelbagai aneka restoran, pasar raya, kedai buku, kedai perubatan tradisional, Kedai komputer dan alatan, kedai cd dan media, Kedai Handphone & peralatan kamera, Kedai cenderamata, beberapa butik kecil, salun rambut, kedai-kedai kain dan kedai-kedai lain yang lebih kecil seperti kedai roti, kiosk, dan kedai optikal. Antara penyewa di Gedung Harian ialah:

*Pustaka Buku Kota (kedai buku dan alat tulis)
*Marrybrown (Restoran Makanan Ringan)
*E-One Computer centre (Perkakasan komputer & Perkhidmatan Pembaikan)
*Y.C Supermarket (Telah Ditutup & telah berpindah ke Pasaraya Baru di Bandar Kluang)
*Lot Kedai Kain Kemboja - Aras 4 (Kedai Kain & Langsir)
*Lot Kedai Baju & Seluar - Aras 2-3 (Butik Baju Lelaki & Wanita) 
*Dua Suara (Kedai Cd, DVD & Media) 
*Maybank(Perkhidmatan perbankan)
*Tukaran Wang Asing & Perbankan Antarabangsa (Servis Perbankan Antarabangsa & Tukaran Wang Asing)
*PS & PC Games Centre (Berhadapan dengan Kedai Buku) - Aras 1 (Alatan Permainan PC & Playstation )
*Vision Optical (Kedai Cermin Mata)
*Mega Jumbo (Kedai Barang Kemas)
*TKA VirtualLand - Aras 5 (Pusat Hiburan & Riadah)
*KTV - Aras 5 (Pusat Karaoke)
*Emmanuel Everstrong Trading - Aras 1 (Kedai alat-alat muzik & aksesori muzik)

## Acara
Di Gedung Harian, Pertandingan karaoke peringkat Plaza & pertandingan tarian Shuffle diadakan setiap tahun.

## Kemudahan
Waktu Operasi bermula jam 10:00 pagi hingga 10:00 malam setiap hari, 7 hari seminggu.

Tandas, Perkhidmatan Tukaran Wang Asing, lif, tangga dan eskalator. 

Kedua-dua kemudahan tempat letak kereta dalam banggunan dan luar telah disediakan. Kemudahan tempat letak kereta diluar banggunan terletak di kawasan hadepan & belakang banggunan Plaza Kota Tinggi dan manakala tempat letak kereta tertutup atau didalam banggunan terletak di tingkat atas Plaza Kota Tinggi (Aras 1-2). Kadar parkir dalaman tidak diketahui kadar bayaran tetapi kadar parkir diluar adalah percuma. Mesin Autopay terletak di tingkat bawah pintu masuk tempat letak kereta.

## Rujukan
 
* Plaza Kota Tinggi
Metropolis (filem)

***Metropolis*** adalah sebuah filem drama cereka sains Jerman tahun 1927 arahan Fritz Lang. Diterbitkan di Jerman sewaktu tempoh kestabilan Republik Weimar, penggambaran filem ini dijalankan di set yang mempunyai gambaran sebuah negara maju yang futuristik tetapi mengalami masalah distopia dan menggunakan konteks ini untuk mengenalpasti berkenaan krisis sosial diantara pekerja dan penggaji selari dengan kapitalisme, yang telah digambarkan oleh Karl Marx dan Friedrich Engels. Filem ini telah dibuat dalam Babelsberg Studios oleh Universum Film A.G. (UFA). Kos pembuatan filem ini memakan lebih kurang 4 juta reichsmark.

Filem *Metropolis* telah dipotong beberapa kali selepas tayangan perdananya di Jerman, dan kebanyakan rakaman yang telah dibuat telah hilang setelah hampir seabad. Terdapat usaha-usaha untuk memulihkannya, selain menjumpai beberapa rakaman terdahulu yang hilang.

Filem ini media filem pertama tersenarai telah dipahatkan dalam Warisan Ingatan Dunia UNESCO.

## Barisan pelakon

* Alfred Abel sebagai Joh Fredersen
* Gustav Fröhlich sebagai Freder, anak Joh Fredersen
* Rudolf Klein-Rogge sebagai Rotwang
* Fritz Rasp sebagai der Schamle, pengintip Fredersen
* Theodor Loos sebagai Josaphat, pembantu Fredersen dan kawan Freder
* Erwin Biswanger sebagai Arbeiter ("Pekerja") 11811, atau Gyorgy
* Heinrich George sebagai Grot
* Fritz Alberti sebagai Schöpferischer Mensch ("Manusia Kreatif")
* Todsünde ("maha dosa")
* Brigitte Helm sebagai Maria dan Maschinenmensch ("Manusia Mesin"
* Heinrich Gotho sebagai Zeremonienmeister dan Wächter der Herz-Maschine *(tidak tercatat)*

## Pemuliharaan
Pemulihan *Metropolis* yang dijalankan pada tahun 2001 ditayangkan di Festival Filem Berlin.

Pada tahun 2008, satu salinan filem ini sepanjang 30 minit lebih lama daripada yang diketahui telah dikenalpasti berada di Argentina. Setelah aktiviti pemulihan dijalankan di Jerman, filem yang telah dipulihkan kembali itu ditayangkan kepada umum buat pertama kali selepas tayangan perdananya di Berlin dan Frankfurt pada 12 Februari 2010. Peristiwa Friedrichstadtpalast telah ditayangkan secara langsung di skrin di Brandenburg Gate dan juga di TV di Arte. Hari ini, Metropolis diingati sebagai salah satu filem terbaik yang telah dihasilkan, dan pencapaian terbaik hasil karya Fritz Lang sebagai pengarah.

## Rujukan

## Pautan luar

* 
* 
* 
* 
* 
* Ulasan mengenai filem ini  ditulis H. G. Wells
* ''Metropolis'' Archive (2011) Michael Organ
Joseph Smith

**Joseph Smith Jr.** (23 Disember 1805 – 27 Jun 1844) adalah seorang pemimpin agama Amerika dan pengasas pergerakan Orang Suci Zaman Akhir, yang menimbulkan Mormonisme. Smith dianggap oleh pengikutnya sebagai nabi.

Smith dilahir di Sharon, Vermont, anak kelima Joseph Smith, Sr. dan Lucy Mack Smith. Sebelum tahun 1817, keluarga smith sudah pindah ke negeri New York, subuah kawasan yang berkali-kali mengalami kebangkitan semula perasaan agama selama Second Great Awakening di Amerika. Keluarga Smith berpendapat lain satu sama lain tentang agama, tetapi mereka percaya dalam penglihatan dan pernubuatan. 

Bermula dalam tahun 1820, Smith mengatakan bahawa dia berpenglihantan, yang di dalamnya dia mengatakan bahawa seorang malaikat mengarahkan dia ke sebuah kitab lempingan emas yang ditanam, diukir dengan sebuah sejara Kristian tentang beberapa tamadun America kuno. Pada tahun 1830, dia menerbitkan sebuah penerjemahan lempingan emas tersebut dalam bahasa Inggeris. Kitab ini dipanggil Kitab Mormon. Nanti, Joseph Smith membentuk beberapa cabang Gereja Kristus. Dia katakan bahawa dia telah dipilih oleh Tuhan untuk memulihkan gereja Kristian awal. Ahli gereja ini nanti dikenali sebagai Orang Suci Zaman Akhir, Orang Suci, ataupun orang Mormon. 

Pada tahun 1831, Smith berpindah ke barat ke Kirtland, Ohio bermaksud mendirikan Kota Sion di Missouri bahagian barat, tetapi peneroka Missouri mengusir Orang Suci Zaman Akhir pada tahun 1833. Selepas memimpin kem Sion, Smith mulai mendirikan sebuah bait suci di Kirtland. Pada tahun 1837, Kirtland Safety Society, subuah bank didirikan oleh Smith dan pemimpin gereja lain, gagal. Pada tahun berikutnya, Smith bersama pengikutnya di Missouri bahagian utara, di mana peneroka lebih awal berlawan dengan mereka sebab mereka berasa takut tentang pertumbuhan komuniti Mormon yang pesat. Para Orang Suci di kalahkan and diusir dari Missouri, dan smith dipenjarakan. 

Pengikut Joseph Smith menganggap bahawa banyak dari penerbitannya adalah tulisan suci. Ajarannya termasuk pandangan yang unik tentang sifat-sifat Tuhan, cosmology, struktur-struktur keluarga, organisasi politik, dan kolektivisme agama. Dia dianggap sebasi salah satu orang yang paling berkarisma dan berdaya cipta dalam sejarah Amerika. Pengikutnya menganggapny sebagai nabi setaraf dengan Musa dan Elijah.

## Rujukan
Ekonomi Republik Ireland

**Ekonomi Ireland** telah berubah sejak tahun 1980-an yang banyak bergantung kepada pertanian kepada ekonomi pengetahuan moden yang memberi tumpuan kepada industri berteknologi tinggi dan perkhidmatan. Ireland menggunakan matawang Euro pada tahun 2002 bersama-sama dengan 11 buah negara-negara anggota EU yang lain. Ireland banyak bergantung kepada Pelaburan Langsung Asing dan telah menarik beberapa syarikat multinasional kerana tenaga kerja yang berpendidikan tinggi dan kadar cukai perbadanan rendah. 

Syarikat seperti Intel telah melabur di Ireland pada akhir tahun 1980-an, kemudian diikuti oleh Microsoft dan Google. Ireland menduduki tempat ketujuh di dunia mengikut Indeks Kebebasan Ekonomi. Dari segi KDNK per kapita, Ireland adalah salah satu negara terkaya di OECD dan EU. Walau bagaimanapun, di kalangan negara di bawah paras purata OECD dari segi KNK per kapita. KDNK adalah jauh lebih besar daripada KNK disebabkan jumlah yang besar syarikat multinasional yang berpangkalan di Ireland. Bermula pada awal tahun 1990-an, Ireland mengalami pertumbuhan ekonomi yang tidak pernah berlaku sebelum ini yang didorong oleh peningkatan dramatik dalam pembinaan perbelanjaan pengguna dan pelaburan, yang menjadi dikenali sebagai tempoh Tiger Celtic. Kadar pertumbuhan menjadi perlahan pada tahun 2007 dan membawa pecah gelembung hartanah yang utama yang telah dibangunkan dari semasa ke semasa. Kejatuhan dramatik dalam harga hartanah telah menekankan lebih pendedahan ekonomi pembinaan, dan telah menyumbang kepada yang sedang berjalan krisis perbankan Ireland. Ireland rasmi memasuki kemelesetan pada 2008 berikutan bulan berturut-turut penguncupan ekonomi. 

Ekonomi menguncup sebanyak -1.7% pada tahun 2008, -7.1% pada tahun 2009 dan -1% pada tahun 2010. Negara ini secara rasmi keluar dari kemelesetan pada tahun 2010, yang telah dibantu oleh pertumbuhan yang kukuh dalam eksport sebanyak 6.9% pada suku pertama. [67] Namun, disebabkan oleh kenaikan ketara dalam kos pinjaman dan pemodalan semula bank, Ireland menerima € 85 bilion program bantuan dari EU, Tabung Kewangan Antarabangsa (IMF) dan pinjaman dua hala dari United Kingdom, Sweden dan Denmark. [68] Beberapa ramalan meramalkan Ireland berkembang sebanyak 0.9% pada tahun 2011 dan 2.2% pada tahun 2012. [69] Bagaimanapun, ramalan ekonomi telah terbukti sangat tidak boleh dipercayai di negara ini dalam tempoh getir ini dan ia tidak umum untuk angka dikaji semula atas dasar yang hampir bulanan

## Rujukan

## Pautan luar
The Rockett's

Kumpulan **The Rockett's** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu. 

Kumpulan The Rockett's telah ditubuhkan sekitar 2003. Mereka telah menghasilkan album pertama mereka, The Rockett's - Bumi & Angkasa yang turut membabitkan Mohd Royzilee Bin Mustaffa atau Royhan pemain bass, Zulfazly (Chicken/dram) dan Rosman Mohamed Noor (Manci/vokalis dan gitar). Album berkenaan mengandungi 10 lagu berkenaan edaran Datacrest Sdn Bhd tahun 2010.

Pengalaman lalu ternyata membuatkan mereka belajar untuk tampil dengan karya yang lebih berkualiti. Meneruskan kesinambungan dalam berkarya, Manci sebagai ketua kumpulan dan pencipta lirik dan lagu sepenuhnya untuk kumpulan itu mempertaruhkan 

Pada 2012 single terbaru berjudul Pemalu dan lagu duet yang dinyanyikan bersama penyanyi, Ani Mayuni.Kedua-dua lagu berkenaan sudah direkodkan single pertama Pemalu dan gandingan bersama Ani Mayuni yang dikenali dengan kemampuan menyanyi lagu rancak dan dangdut akan memberikan kelainan tersendiri dalam lagu.

Mereka merancang untuk menghasilkan album yang mengandungi enam lagu pada penghujung tahun 2012 dan setakat ini tiga lagu sudah dirakamkan termasuk Pemalu, Semuanya Kamu dan Sinar Di Sebalik Awan. Tiga lagi lagu masih dalam proses rakaman.

## Ahli-ahli

### Album Bumi & Angkasa
* Manci aka Rosman Mohamed Noor (vokal dan gitar)
* Royhan aka Mohd Royzilee bin Mustaffa (bass)
* Zulfazly (dram)
*Chicken (dram)

### Album Pemalu
* Manci 
* Mohd Royzilee bin Mustaffa (bass)
* Zulfazly (dram)
*Chicken (dram)

Chicken kadangkala menyertai kumpulan berkenaan untuk menjayakan persembahan manakala Royhan pula sudah bekerja dan menetap di Indonesia.

## Diskografi
## Album
* Bumi & Angkasa
* Pemalu

### Lagu-lagu
* Pemalu
* Semuanya Kamu 
* Sinar Di Sebalik Awan
*Takkan Habis

## Pautan luar
* Kumpulan Rock 1980 An (Sejarah Rock Malaysia 2) 
* The Rocketts duet Ani Mayuni
* [www.myspace.com/starparkmusicdesign Kumpulan The Rockett's - Disahkan melalui Akhbar Metro]
* [www.myspace.com/royrocketts Kumpulan The Rockett's - Disahkan melalui Akhbar Metro]
*[https://www.facebook.com/permalink.php?story_fbid=1529335520491610&id=154653737959802
Thy Regiment

Kumpulan **Thy Regiment** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Inggeris. 

Kumpulan Thy Regiment merupakan salah satu dari kumpulan rock yang mengambil bahagian dalam pertanding di Rock The World 11 (2011), yang juga disertai oleh kumpulan The Sphinx, kumpulan Massacre Conspiracy, kumpulan The Azenders, kumpulan Kyoto Protocol, kumpulan Monoloque, kumpulan Bittersweet, kumpulan Pesawat, kumpulan Restraint, kumpulan Temjin, kumpulan I Revival, kumpulan Reza Salleh, kumpulan The Padangs, kumpulan Statik, kumpulan Salam Musik, kumpulan Melodisaster, kumpulan Akta Angkasa, kumpulan Maddame, kumpulan Ballad For Layla, kumpulan Daarchlea, kumpulan Apple Project, kumpulan DazMelon, kumpulan Heart-A-Tack, kumpulan Medusa, kumpulan Gabba Gabba dan, kumpulan The Jespers. 

## Ahli-ahli
* Alwee - Vocals. 
* Kaza - Guitars. 
* Azam - Guitars/Vocals. 
* Amex - Bass. 
* Minn - Drum.

## Diskografi
## Album
* Forget & Forget

### Lagu-lagu
* 

## Rujukan

  

## Pautan luar
* Sambutan RTW semakin dingin? - Utusan Malaysia 
* Rock The World 11 Kali Yang Terakhir? 
* Thy Regiment
Rusuhan bola sepak Stadium Port Said

**Rusuhan bola sepak Stadium Port Said** berlaku pada 1 Februari 2012, susulan perlawanan bola sepak di antara Kelab Al-Masry dan Al-Ahly S.C. di Stadium Port Said di Port Said, Mesir. 

Sekurang-kurangnya 79 orang terbunuh setelah ribuan orang meluru ke arah padang, susulan kemenangan 3–1 oleh Al-Masry. Penyokong lawan menyerang pemain dan peminat Al-Ahly, yang cuba melarikan diri, dengan pisau, parang, pedang, belantan, batu, potol dan mercun. Lebih 1,000 orang dilaporkan cedera.

## Ringkasan
Berikutan peminat pasukan tuan rumah memasuki padang sebelum perlawanan, sepak mula tertangguh 30 minit. Semasa separuh masa serta setelah setiap satu daripada tiga gol bagi Al-Masry, peminat pasukan tuan rumah berlari-larian. 
Sesudah perlawanan tamat, ribuan penonton memasuki padang. Peminat lawan meluru ke arah pemain Al-Ahly, membaling botol dan mercun ke arah pemain, yang cuba melarikan diri daripada penyerang mereka. Penyerang bersenjatakan pisau, parang, pedang, belantan dan batu. Penyerang kemudiannya menyerang peminat Al-Ahly yang cuba melarikan diri. 

Dalam keganasan tersebut, 79 orang terkorban.  Sebahagiannya ditikam dan dibelasah, manakala yang lainnya mati sama ada disebabkan dibaling keluar atau dipijak. Hisham Sheha, seorang pegawai di Kementerian Kesihatan, berkata kematian disebabkan oleh kecederaan akibat tikaman, pendarahan otak, and konkusi. Lebih 1,000 orang dilaporkan cedera, sebahagiannya daripada keadaan panik di kalangan orang ramai memandangkan peminat cuba melarikan diri. Sekurang-kurangnya 47 orang ditangkap. Tentera Mesir menghantar anggota mereka menggunakan helikopter untuk menyelamatkan pemain yang terperangkap.  

Jurulatih Al-Ahly, Manuel José, ditendang dan ditumbuk oleh peminat setelah dia tidak dapat kembali ke bilik lokernya. Dia kemudiannya dihantar ke balai polis. Kedua-dua José dan Mohamed Aboutrika melaporkan bahawa pemain mati di bilik loker Al-Ahly. Aboutrika mengambil keputusan bersara daripada bola sepak, diikuti oleh Mohamed Barakat dan Emad Moteab, sementara José mempertimbangkan untuk meninggalkan Mesir.

Rakaman video menunjukkan polis kelihatan tidak berupaya atau enggan menangkap kumpulan-kumpulan yang menyerang antara satu sama lain dengan pisau dan senjata lain. Saksi rusuhan mendakwa bahawa polis "tidak berbuat apa-apa untuk menghentikannya", serta "enggan membuka pintu pagar" untuk membolehkan orang ramai melarikan diri. Ketua biro  Voice of America d Mesir menerima laporan bahawa polis membuka tembok penghalang yang memisahkan penyokong Al-Ahly dan Al-Masry. Seorang saksi lain pula mendakwa bahawa ramai penonton yang dibenarkan masuk ke stadium tanpa tiket sah.

Satu lagi perlawanan di Kaherah, Zamalek lwn Ismaily, dibatalkan, setelah pemain dimaklumkan mengenai kematian di Port Said. 

### Penglibatan "ultras"
*[[The New York Times]]* melaporkan bahawa faktor utama bagi rusuhan maut itu ialah penglibatan kumpulan peminat bola sepak ekstremis yang dikenali sebagai "ultras", yang turut dilaporkan terlibat dalam pertempuran di Tahrir Square semasa Revolusi Mesir 2011.

## Perlawanan

## Rujukan
Boys (filem)

***Boys*** () merupakan filem remaja Tamil yang ditayangkan pada 2003. Ia dibintangi oleh Genelia D'Souza, Siddharth, dan Bharath. Runut bunyi dan skor muzik digubal oleh A. R. Rahman.
## Plot
Filem ini mengisahkan tentang persahabatan lima remaja. Salah seorang daripada mereka, iaitu Munna (Siddharth) jatuh cinta dengan Harini(Genelia D'Souza). Harini merupakan seorang gadis yang moden dan manja.Kedua-dua ibu bapa mereka cuba memisahkan mereka. Selepas pelbagai rintangan Munna dan Harini dan rakan-rakannya melarikan diri dari rumah masing-masing dan berkahwin. Kawan Munna dan Harini menyokong pasangan muda ini. Mereka mendapati kekuatan dan bakat tersembunyi. Mereka membentuk satu kumpulan yang dipanggil "Boys". Kumpulan "Boys" berjaya dalam usaha mereka dan menjadi terkenal dan kaya.

## Watak
* Siddharth sebagai Munna
* Genelia D'Souza sebagai Harini
* Bharath sebagai Babu Kalyanam
* Sai Srinivas sebagai Krishna
* Manikandan sebagai Kumar
* Nakul sebagai Juju
* Vivek sebagai Mangalam
* Senthil sebagai Anna Veriyan
## Runut bunyi

Filem ini mengandungi 7 buah lagu hasil komposer A. R. Rahman. Lagu-lagu dalam filem ini menjadi hit

## Reference
Suruhanjaya Islam Sepanyol

**Suruhanjaya Islam Sepanyol** () adalah organisasi perwakilan Islam dan Muslim yang sah dan pentadbiran untuk perwakilan, perundingan, tandatangan dan tindak lanjut mengenai Islam. Suruhanjaya Islam Sepanyol bertemu secara berkala dengan wakil pentadbiran di Suruhanjaya Paritari Campuran; sebagai tambahan kepada komunikasi sambungan dengan Kementerian Presiden mengenai inisiatif perundangan, dan dengan Direktorat Utama Hal Ehwal Agama Kementerian Kehakiman. 

## Ringkasan sejarah
Pada tahun 1967, undang-undang pertama yang membenarkan umat Islam mengatur masyarakat mereka sendiri setelah beberapa abad, telah diisytiharkan di Sepanyol, yang membawa kepada penubuhan Persatuan Muslim tempatan pertama di Sepanyol pada tahun 1968 di Melilla. Pada tahun 1971, Persatuan Muslim di Sepanyol (AME), persatuan kebangsaan pertama yang beribu pejabat di Madrid telah ditubuhkan. Di bawah Perlembagaan Sepanyol, Undang-undang Kebebasan Beragama telah diisytiharkan dan dikuatkuasa, maka Kesatuan Komuniti Islam Sepanyol (UCIDE) serta Persekutuan Entiti Agama Islam Sepanyol (FEERI) dibentuk lalu bersama-sama membentuk Islam Suruhanjaya Sepanyol (CIE), yang merupakan anggota Majlis Kerjasama Muslim di Eropah (MCCE)  di Brussels, yang merupakan badan perundingan bagi Kesatuan Eropah. 

## Lihat juga

* Islam di Sepanyol 
* Persekutuan Islam Kepulauan Canary 
* Eksekutif Muslim Belgium 
* Majlis Pusat Muslim di Jerman 
* Majlis Agama Islam Perancis 
* Majlis Hubungan Amerika-Islam 
* Majlis Muslim Britain 
* Majlis Muslim Sweden 

## Rujukan

## Pautan luar

* Suruhanjaya Islam Sepanyol (CIE)  
* Kesatuan Komuniti Islam Negara Basque (UCIDPV) 
* Kesatuan Komuniti Islam Sepanyol (UCIDE)
Hipopusat

**Hipopusat** (erti harfiah: 'di bawah pusat' dari bahasa Yunani Kuno *υπόκεντρον*) bermaksud tapak kejadian gempa bumi atau letupan nuklear. Hipopusat gempa bersinonim dengan **fokus** sementara hipopusat letupan nuklear juga bergelar **sifar bumi** (*ground zero*).

## Gempa bumi
Hipopusat gempa bumi merupakan kedudukan di mana tenaga terikan yang tersimpan dalam batu mula-mula dilepaskan, dan oleh itu merupakan titik di mana sesar mula pecah. Ini berlaku di kedalaman fokus di bawah pusat gempa (epipusat).

Kedalaman fokus boleh dihitung dengan sukatan berdasarkan fenomena gelombang seismos. Seperti dengan semua fenomena gelombang dalam fizik, terdapat ketidaktentuan dalam sukatan sedemikian yang bertambah bersama panjang gelombang, maka adalah sukar untuk menentukan kedalaman fokus sumber gelombang panjang (frekuensi rendah) dengan tepat. Gempa bumi yang amat kuat memancarkan sejumlah besar tenaga yang dilepaskannya dalam gelombang seismik dengan gelombang yang sangat panjang, oleh itu gempa bumi yang lebih kuat melibatkan pelepaskan tenaga daripada jisim batu-batan yang lebih besar.

## Letupan dalam udara

Istilah hipopusat juga bermaksud titik pada permukaan Bumi yang betul-betul di bawah letupan dalam atmosfera. Pada dasarnya, ia memaksudkan sebarang letupan yang sedemikian, tetapi istilah itu tidak dianggap perlu sehinggalah wujudnya letupan nuklear besar-besaran. Dalam konteks ini, istilah 'sifar bumi' sama erti dengan hipopusat, namun istilah sifar bumi kurang persis kerana sering dilonggarkan maksudnya.

## Lihat juga
* Sifar bumi
Miyako, Iwate

ialah sebuah bandar yang terletak di Wilayah Iwate, Jepun. Ia ditubuhkan pada 11 Februari 1941. 

Bandar ini terletak di tepi pantai di mana Sungai Hei mengalir ke dalam Lautan Pasifik. Ia disambungkan dengan Morioka oleh sebatang landasan keretapi timur-barat dan sebatang lebuh raya timur-barat yang merentasi bandar ini. Bandar ini mempunyai sebuah pelabuhan tetapi kebanyakan lalu lintas kapalnya lebih gemar berlabuh berdekatan bandar-bandar yang lebih besar.
## Sejarah

### Gempa bumi dan tsunami Tohoku 2011
Pada 11 Mac 2011, bandar ini dibinaskana oleh tsunami yang tercetus akibat sebuah gempa bumi raksasa di dasar laut. 401 orang dikatakan terkorban di Miyako. Daripada 960 buah bot dan kapal perikanan di bandar ini, hanya 30 hingga 60 buah yang masih tinggal. Kajian lapangan selanjutnya oleh Institut Penyelidikan Gempa Bumi Universiti Tokyo mendapati bahawa air ombak mencecah paras 37.9 meter di atas paras laut, iaitu hampir menyamai rekod 38.2 meter yang dipegang oleh tsunami daripada gempa bumi Meiji-Sanriku 1896.

## Rujukan

## Pautan luar

* 
*Tsunami melanda Miyako